खजूरी खास में हुई छात्र की मौत का मामले में CCTV देख पुलिस ने 3 छात्रों को लिया हिरासत में  
9वीं का छात्र था मृतक तुषार.
पुलिस ने तीन छात्रों को हिरासत में लिया.
क्लास में झगड़े की वजह को माना जा रहा है अहम.
आपको बता दें कि गुुरुवार को उत्तर-पूर्वी दिल्ली के थाना खजूरी खास इलाके के सादतपुर के इंटर कॉलेज जीवन ज्योति स्कूल में 16 साल के इकलौते बच्चे तुषार की संदिग्ध हालत में मौत हो गई थी. सोलह साल का तुषार जीवन ज्योति पब्लिक स्कूल में नौवीं क्लास में पढ़ता था. वह गुरुवार को सुबह 8 बजे के करीब स्कूल के लिए घर से निकला था. उसके बाद परिवार को सूचना मिली कि तुषार स्कूल में बेहोश पड़ा हुआ है. तुषार को पास के मावी अस्पताल में ले जाया गया जहां से बच्चे को गुरु तेग बहादुर अस्पताल में ले जाया गया. वहां पर डॉक्टरों ने बच्चे की जांच की और उसे मृत घोषित कर दिया. इस घटना पर तुषार के परिजनों ने स्कूल का घेराव किया.